Mīlas viesulis

**"Mīlas viesulis"** () ir Vācijas televīzijas seriāls, kuru sabiedriskā medija ARD TV kanāls *[[Das Erste]]* pārraida kopš 2005. gada 26. septembra. Seriālam ir 22 sezonas, vairāk nekā 4520 sērijas (2026. gada janvārī). Latvijā to kopš 2006. gada 27. marta pārraida LTV1. Seriāla darbība notiek pieczvaigžņu viesnīcā netālu no Rozenheimas Bavārijā. Seriāla nemainīgi galvenie varoņi ir Hildegarde, Alfonss, Verners, Mihaēls u.c.

2024. gada maijā paziņots, ka "Mīlas viesulis" tiks veidots vismaz līdz 2027. gadam.

## Apraide un mārketings
Seriālu sāka producēt 2005. gada 1. augustā, un no 2005. gada 26. septembra to pārraida darba dienās.

Seriālu ir nopirkušas jau 20 raidorganizācijas visā pasaulē. Tiesības uz visām epizodēm tika piešķirtas "STV" (Slovākija) un TV3 (Igaunija, Latvija, Lietuva), tomēr to Latvijā kopš 2006. gada pārraida LTV1. Itālijā "Rete 4" seriāls tiek pārraidīts itāļu valodā, kas dublēts ar nosaukumu *Tempesta d'amore*. Bulgārijas raidorganizācija "Nova TV" to pārraida kopš 2009. gada jūlija beigām ar nosaukumu *Wetrowete na Lyubowta* (Mīlestības vēji). Beļģijā "Vitaya" pārraida *Mīlas viesuli* vācu valodā ar flāmu subtitriem. Polijas raidorganizācija "TV Puls" pārraida *Mīlas viesuli* ar nosaukumu *Burza uczuć*. Francijā apraide sākās 2013. gada pavasarī ar 1392. sēriju HD versijā "France Télévisions". Islandes raidorganizācija "RUV" seriālu sāka translēt 2012. gada oktobrī ar ceturto sezonu un galveno varoņu pāri *Emmu* un *Fēliksu*. Saskaņā ar Lielbritānijas pētījumu institūta "Digital TV Research" pētījumu, seriāls 2012. gadā Eiropas televīzijas tirgū guva ieņēmumus 93,2 miljonu ASV dolāru apmērā; *Mīlas viesulis* bija vienīgais seriāls labāko desmitniekā, kas nenāca no ASV.

## Sižets
thumb|Seriāla logotips līdz 2009. gadam

Seriāla stāsts ir par attiecībām un mīlestību, kura darbība norisinās ap pieczvaigžņu viesnīcu "Firstenhofu". Notikumi risinās izdomātā ciematā *Bihlheimā*, Bādtelcā, Augšbavārijā. Viesnīcas ārējie skati ir ņemti no Vāgenes pils, Vāgenes ciematā, netālu no Rozenheimas. Sižets ir saistīts ap *Zālfeldu* ģimenes locekļiem, kuri ir viesnīcas īpašnieki un viņu darbiniekiem. Sezonas ir savstarpēji saistītas, kur mīlnieku pāri beigās saiet kopā pēc daudz un dažādām nesaskaņām un pārdzīvojumiem.

## Sezonu pārskats

## Seriāla galvenie varoņi

### Verners Zālfelds un Kristofs Zālfelds
alt=|thumb|''Zālfeldu'' dzimtas koks
***Verners Zālfelds*** ir *Roberta*, *Lauras*, *Sandras*, *Morica*, *Konstantīna* un *Viljama* tēvs, kā arī *Aleksandra* likumīgais tēvs, kurš reiz apprecējās ar *Firstenhofas* mantinieci *Šarloti Zālfeldi*. Daudzus gadus viņš ir 5 zvaigžņu viesnīcas direktors. Pēc gandrīz 40 gadiem viņš beidzot ir salabis ar savu brāli *Andrē* un atkal nodarbina viņu kā pavāru *Firstenhofā*. Nekas nav mainījies viņa tieksmē uzticēties viltīgām un skaistām sievietēm. Viņš atkal un atkal krāpis savu sievu *Šarloti*, kas galu galā noveda pie viņu šķiršanās pēc 36 laulības gadiem. Pēc *Barbaras fon Heidenbergas* par jauno sievu Verneram kļūst *Dorisa van Nordena*, kuru viņš pameta pēc īsas afēras Buenosairesā un kopš tā laika vairs nav redzējis. Tā kā Verners staigāja ar "rozā brillēm", viņš nepamanīja, kādu spēli *Dorisa* spēlē ar *Šarloti*. Pēc tam, kad *Dorisa* atzinusies visos savos ļaunajos darbos un bijusi ieslodzīta, *Verners* teica, ka atkal ir laiks pārmaiņām. Viņš tiek izvirzīts par jauno *Bihlheimas* mēru un uzvar vēlēšanās. Tikai *Frīdrihs* ir aizdomīgs par *Verneru* un atkal un atkal mēģina pārliecināt *Šarloti*, ka Verners rīkojas nepareizi. Viņš arī sāk attiecības ar *Natašas* jaunāko māsu *Popiju Šveicari*, kuru vēlāk apprec. Kad *Popija* kādu laiku vēlāk mirst kruīzā kopā ar māti, viņš krīt dziļās sērās. Kad *Adrians Lehners* iegādājās 20% no "Firstenhofas" akcijām, atklājās tumšs *Vernera* pagātnes noslēpums. Reiz viņš piesedza slepkavību, kuru par samaksu pastrādāja *Adriana* tēvs *Hāgens*. Tikmēr *Šarlote* ir piedevusi viņam grēkus ar *Hāgenu Lehneru* un abi ir nolēmuši atkal apprecēties, kas pēc tam tiek īstenots. Pēc tam, kad *Šarlote* pārcēlās uz Āfriku, Verners turpināja cīnīties ar *Kristofu* par "Firstenhofu". Viņš cer ar *Roberta* atbalstu pilnībā atbrīvoties no viņa. *Verners* neuzticas mazdēlam *Džošuā*, ko viņš arī neslēpj. Kamēr *Verners* bauda dzīvi trīs paaudžu mājsaimniecībā, šķiršanās no *Šarlotes* atkal parāda to, kas viņam vajadzīgs, lai būtu pilnīgi laimīgs. Drīz viņa uzmanību piesaista cita sieviete.

***Kristofs Zālfelds*** ir viesnīcas dibinātāja *Ludviga Zālfelda* mazdēls un pasaules mēroga lētu viesnīcu tīkla īpašnieks. Viņš ierodas *Bihelheimā*, lai padarītu "Firstenhofu" par savu ģimenes vietu, jo viņš uzskata sevi par vienīgo likumīgo pēcteci viesnīcas dibinātājam. Viņš ieguva lielāko daļu viesnīcas akciju ar intrigu palīdzību. Viņa lielās mīlestības *Alīsijas* zaudēšana bija smags trieciens *Kristofam*. Galu galā viesnīcas vairākuma īpašnieks ir pieradis iegūt to, ko vēlas. Viņš prasmīgi izmanto “Firstenhofas” cilvēkus kā šaha figūras, lai nostiprinātu savu pozīciju. Viņš ne pie kā neapstājas, neatkarīgi no tā, vai runa ir par viņa bijušo sievu *Kseniju*, viņa bērniem vai konkurentiem. Kad Kristofa dzīvē ienāk cita sieviete, viņam ir jāsaprot, ka viņš var daudz ko kontrolēt, bet ne savas jūtas.

### Citas nozīmīgas lomas
***Alfonss*** un ***Hildegarde Zonbīhleri*** gadu desmitiem ir nodarbināti *Firstenhofā*, viņa virtuvē kā otrā pavāre un viņš kā galvenais šefportjē. Alfonsam ir īpašas attiecības ar *Zālfeldiem*, arī tāpēc, ka viņam jaunībā bija attiecības ar *Šarloti Zālfeldi* – *Aleksandrs* ir viņu dēls. *Hildegarde* ir iesaistījusies vietējā padomē un bija mēra amata kandidāte. Viņu abu bērns ir *Marija Zonbīhlere*, kura ir pametusi *Firstenhofu*. Tā kā Alfonss kļuva par Bavārijas "seju", viņš satiek aktrisi *Magdalēnu Murnau*, ar kuru viņš uzņem dažas reklāmas un tiek uzaicināts uz publiskiem pasākumiem. Laika gaitā *Hildegarde* pamazām kļūst greizsirdīga uz *Magdalēnu* un jūtas kā "piektais ritenis". Pēc *Magdalēnas* aizbraukšanas starp *Zonbīhleriem* atgriežas miers. Pēc kāda laika ciemos ierodas viņas brāļadēls *Jonass Damanis*. Kad *Klāra Morgenšterna* ierodas *Bihlheimā* kopā ar savu māti *Melāniju*, sauktu par *Melliju*, izrādās, ka *Alfonss* ir *Mellijas* tēvs un *Klāras* vectēvs. Lai arī *Hildegarde* sākumā ir šokā, viņa drīz pieņem *Melliju* tā, it kā būtu pašas meita. Dažus mēnešus vēlāk *Mellijas* mātes *Gertijas* parādīšanās izraisa ažiotāžu, jo viņa ir ļoti īpatnēja. Pēc kāda laika viņš kopā ar *Hildegardi*, kā arī *Natašu* un *Mihaēlu* nodibināja literatūras grupu. *Alfonsam* kādu laiku bija jācīnās ar smagu aizmāršību, kas *Hildegardei* sagādāja lielas bažas. Par pārsteigumu *Alfonsam*, viņa uztaisa manikīru. Tas, kas notika pēc tam, pārsteidz *Alfonsu*, jo pēkšņi viņa sieva saņem uzmanību no visiem, it īpaši no citiem vīriešiem. Viņa kļūst par jauna skaistumkopšanas produkta seju un tādējādi piesaista vairāk uzmanības, nekā viņa gaidīja.

***Andrē Konopka*** ir *Vernera Zālfelda* jaunākais brālis un pēc daudziem gadiem beidzot ir ar viņu salīdzis mieru. Tagad viņš strādā pie viņa kā šefpavārs. *Andrē* reizēm ir diezgan bērnišķīgs. Viņa brāļadēls *Roberts* pēc sievas *Mirjamas* nāves atgriezās "Firstenhofā" un strādāja kopā ar *Andrē* kā otrais galvenais šefpavārs, līdz Andrē atkāpās *Geca* spiediena dēļ. Šīs nodevības dēļ viņš aizgāja no ģimenes. Jo īpaši *Roberta* jaunais bistro bija tas, kur viņš mēģināja darīt visu iespējamo, lai to sabotētu. *Andrē* dēls *Simons* kopā ar sievu *Maiki* ir devies uz Dienvidāfriku un strādā par vīndari sievastēva īpašumā pie *Jaspera Štēnkampa*. *Sabrīna Gerresa*, pieaugusī *Andrē* meita tiek pieņemta darbā, bet diemžēl mirst divus gadus vēlāk aviokatastrofā. *Mihaēls* un *Andrē* apprecas, lai glābtu no cietuma *Andrē*, kurš saindēja *Natašu* ar glutamātu. Nedaudz vēlāk viņi izšķiras. Pēc dažādiem notikumiem, *Andrē* sākās attiecības ar *Melliju Zonbīhleri* un arī radās jūtas pret *Sjūzenu Ņūkombu*, kas noveda pie atsvešināšanās no *Mellijas*. *Andrē* un *Mellija* apprecējās un bija laimīgi, līdz *Andrē* pastāvīgo melu dēļ viņa no viņa izšķīrās un pārcēlās pie meitas *Klāras* Tokijā. Kad alus darītavai radās parādi, *Andrē* mēģināja to glābt, izmantojot apdrošināšanas izkrāpšanu, bet viņa dedzināšanas mēģinājums tika atklāts, tāpēc *Andrē* tika notiesāts. Kamēr viņa lielā mīlestība *Mellija* ir sākusi jaunu dzīvi Tokijā, viņa mahinācijas viņam "nāk atpakaļ". Ar smagu sirdi *Andrē* dodas ceļā uz cietumu, taču nekad tur nenonāk.

***Dr. Mihaēls Nīderbīls*** ierodas "Firstenhofā"*,* lai pārņemtu uz Kanādu aizbraukušās *Evelīnas Konopkas* praksi. Pēc neilga laika izrādās, ka viņš ir *Tanjas Heinemanes* (toreizējās *Lībercas*) dēla *Fabiana* tēvs. Pēc neveiksmīgām attiecībām ar *Šarloti Zālfeldi*, viņš pēc kāda laika saderinājās ar *Rozāliju Engeli*, bet viņa uzsāka romānu ar staļļa zēnu *Jākobu Krendlingeru*. Pēc tam viņš izšķīrās no *Rozālijas*. *Mihaēlam* ir pārsteigums, kad viņa pieaugušā meita *Debija*, kura ir no iepriekšējām attiecībām, apciemo viņu "Firstenhofā". Vēlāk *Mihaēls* kļuva par *Marlēnas Šveicares* partneri. Pēc tam, kad viņa apprecējās ar savu lielo mīlestību *Konstantīnu Rīdmīlleru*, šīs attiecības izjuka. Pēc neilga laika *Mihaēls* flirtē ar *Koko*, bet pēc tam, kad no viņu abu  attiecībām nekas nav sanācis, *Koko* pamazām iemīlas *Goranā*, kurš viņu pielūdz kopš pirmās iepazīšanās reizes un ir apņēmības pilns būt ar viņu kopā. Kad *Mihaēls* atzīstas, *Koko* saprot, ka arī viņai ir slepenas jūtas pret viņu, bet viņa vēlas būt attiecībās ar *Goranu.* Nedaudz vēlāk viņš un *Nataša* izveido duetu “Mīla gaisā”. Strādājot kopā, abi iemīlas un galu galā apprecas. *Mihaēls* krāpj *Natašu* ar viņas jaunāko māsu *Popiju*, kura pēc tam pat paliek stāvoklī, bet cieš no spontāna aborta. Neskatoties uz to, *Nataša* un *Mihaēls* paliek kopā. Vēlāk "Firstenhofā" ierodas *Mihaēla* dēls *Fabians*. Lai gan sākotnēji viņam un *Natašai* nebija labas attiecības, vēlāk tās noskaidrojās. Pēc ilgām pārdomām, *Mihaēls* piedod sievai dēku ar *Nilu*. Pēc kāda laika *Ksenija Zālfelde* iemīlas *Mihaēlā*, un abiem ir romāns. Pēc tam, kad romāns ir beidzies, viņš un *Nataša* sāk pāru terapiju. Tur viņi atkal iemācījās mīlēt viens otru.

***Nataša Šveicare*** ir ekscentriska dziedātāja, kura saderinās "Firstenhofā" tikai tāpēc, lai grozītos ap mūzikas producentu un dotos uz Brodveju. Kad viņas potenciālais albuma producents atsakās, *Nataša* ir spiesta veidot karjeru "Firstenhofā". Pēc tam, kad viņas meita un *Konstantīns* kļūst par pāri, viņa dod viņiem savu svētību. Kādu laiku vēlāk viņa izveido duetu "Mīla gaisā" kopā ar *Mihaēlu*. Strādājot kopā, viņi abi iemīlās, līdz beigās apprecās. Kādu laiku vēlāk Nataša saslima ar nuevosklerozi un slēpa to no *Mihaēla*. Kad viņš to uzzināja, viņš darīja visu, lai glābtu *Natašas* dzīvību. Tamdēļ viņš pat pārgulēja ar *Frederiki Breieri*, dakteri, kura kādreiz bija viņā iemīlējusies. Viņa vērpa dažādas intrigas, lai atgūtu *Mihaēlu*, bet, kad tās izgāzās, pat sacīja, ka viņš izvaroja viņu, bet beigās noliedza to. Tad viņa saprata, ka nevar izšķirt *Mihaēlu* un *Natašu* un pameta "Firstenhofu". Kādu laiku vēlāk *Nils Heinemanis* iemīlējās *Natašā* un viņas laulība ar *Mihaēlu* bija briesmās. *Nataša* piedeva *Mihaēlam* dēku ar *Kseniju*. Pēc visiem šiem trauksmainajiem notikumiem bārmene dara visu iespējamo, lai vienreiz un uz visiem laikiem glābtu savu laulību.

***Roberts Zālfelds*** ir *Vernera* un *Šarlotes* dēls, *Mirjamas* atraitnis, bijušais *Evas* vīrs un *Valentīnas* tēvs. Viņš uzauga "Firstenhofā" un ieguva viesnīcas virtuvei pirmo zvaigzni kā šefpavārs. Divas reizes atradis mīlestību "Firstenhofā", viņš kopā ar *Evu* un *Valentīnu* dodas uz Veronu un tur atver restorānu. Kad *Šarlote* pēc uzturēšanās cietumā dodas atpūsties uz Āfriku, *Roberts* atgriežas "Firstenhofā"*,* lai uz laiku pārvaldītu savu vecāku akcijas. *Robertam* piederēja daļa no *Vernera* "Firstenhofas" akcijām, lai atbalstītu savu tēvu cīņā par "Firstenhofu". Cīņa par varu viesnīcā atklāj iepriekš nesaprotamus aspektus. Roberts atrod atbalstu un mieru sievā *Evā*. Tomēr viņam jāsaprot, ka neko nevar uzskatīt par pašsaprotamu un, ka viņam būs jācīnās par laimīgu laulību.

## Galvenie pāri

### 1.—313. sērija: Laura un Aleksandrs Zālfelds
*Laura Mālere*, šefpavāre, un *Aleksandrs*, vecākais *Zālfeldu* dēls un jaunākais viesnīcas šefs, iemīlas. Oficiāli viņiem nav lemts ilgi būt kopā, jo izrādās, ka abi ir pusbrālis un pusmāsa, jo *Laura* ir *Vernera Zālfelda* ārlaulības meita. Tikai pēc tam, kad *Laura* paliek stāvoklī no *Aleksandra* pēc slepenas satikšanās ar viņu, atklājas, ka abi nav radinieki, jo *Aleksandrs* nav *Vernera* bioloģiskais dēls, bet gan *Alfonsa Zonbīhlera*. *Helēna Marinelli*, kura arī paliek stāvoklī no *Aleksandra*, bet pēkšņi zaudē bērnu, nolaupa *Lauru* viņas kāzu dienā, jo viņa uzskata, ka *Lauras* bērns ir viņas. Pēc tam, kad *Laura* izbēg no gūsta pazemes cietumā, *Helēna* atklāj viņas bēgšanas mēģinājumu un vēlāk piesien viņu pie gultas. Neilgi pēc tam pazemes cietumā izceļas ugunsgrēks. *Aleksandrs* izglābj *Lauru* pēdējā brīdī un nogādā viņu slimnīcā, jo viņa saindējas ar dūmiem. Neilgi pēc tam abi apprecās un dodas uz Briseli, kur *Aleksandrs* kļūst par izpilddirektoru un *Laura* par konditori slavenā konditorejā. *Laurai* un *Aleksandram* piedzimst bērns: *Hanna Zālfelde*. Kad *Roberts* nonāk komā, *Aleksandrs* atkal apciemo savu ģimeni. Divus gadus vēlāk *Laura* un *Roberts* apmeklē "Firstenhofu" tās jubilejā, kur viņa satiek savu pusmāsu *Sandru Ostermeijeri*. *Aleksandrs* apciemo "Firstenhofu" vēlreiz un kļūst par infekcijas upuri. Vēlāk *Laurai* piedzimst otrs bērns: *Pēters Zālfelds*. Vēl *Aleksandrs* apciemo "Firstenhofu" viņa mātes *Šarlotes* un *Frīdriha* kāzās.

### 314.—520. sērija: Mirjama un Roberts Zālfelds
*Roberts Zālfelds*, galvenais šefpavārs, un viesnīcas līdzīpašnieks, ir *Šarlotes* un *Vernera* dēls. *Mirjama fon Heidenberga* uz "Firstenhofu" ierodas kopā ar pamāti *Barbaru*. *Roberts* un *Mirjama* uzreiz iemīlas. Bet viņi viens otru atrod tikai caur daudziem dzīves līkločiem. *Mirjama* pat apprecējās ar savu bērnības mīļoto *Fēliksu Tarašu,* bet *Roberta* un *Mirjamas* mīlestība ir spēcīgāka un liek Mirjamas laulībai izgāzties. Pirms gaidāma *Mirjamas* šķiršanās, abi svin simboliskas kāzas un pārceļas uz Parīzi, kur *Mirjama* sāk strādāt kā parfimēre, bet Roberts atver nelielu restorānu. Gadu vēlāk *Mirjama* uz dažām dienām ierodas "Firstenhofā" un izšķiras no *Fēliksa*. Roberts ierodas ciemos uz "Firstenhofas" gadadienu kopā ar *Lauru*, kur viņš satiek arī savu pusmāsu *Sandru Ostermeijeri*. Dodoties prom, viņš paziņo, ka *Mirjama* pavasarī gaida meitu. Pēc pusgada *Roberts* atkal atgriežas "Firstenhofā", lai sniegtu liecības tiesas procesā pret *Barbaru*. Kad viņš dodas atpakaļ uz Parīzi, notiek traģēdija: *Mirjama* nomirst, dzemdējot viņu abu meitu *Valentīnu*. Roberts apglabā savu mīļoto sievu "Firstenhofā" un pēc tam krīt dziļās sērās.

### 521.—703. sērija: Samija un Gregors Bergmeisters
*Samija Obote* nelegāli ieradās Vācijā, lai paslēptos no sava valdonīgā tēva, kurš vēlas viņu piespiedu kārtā izprecināt ar liellopu tirgotāju un uzturas pie *Šarlotes Zālfeldes*, kura reiz izglāba viņas dzīvību. Laika gaitā *Samija* un *Gregors* iemīlas, bet *Gregors* uzsāk mīlas dēku ar *Roberta Zālfelda* pusmāsīcu *Leoniju Preizingeri*, kas tomēr ir īslaicīga, jo viņai ir jūtas arī pret *Marku Kolveijeru*. Šķiet, ka viss notiek uz labu, līdz *Fiona Markvarta* nogalina *Samijas* tēvu *Džošuā* ar pelnu trauku viņa dārgā dimanta dēļ un aizdomās tiek turēts *Gregors*. Pēc kāda laika viņš sāk attiecības ar izmeklēšanas komisāri *Janu Šneideri*, kura pēc tam pat no viņa gaida bērnu. Pēc kāda laika *Samija*, savukārt, nodibina sakarus ar *Simonu Konopku*. Kāzu dienā viņa tomēr pamana, ka viņas jūtas pret *Gregoru* ir spēcīgākas. Arī *Fiona* atzīst savu noziegumu un braucot mašīnā ar *Šarlotes* māsu *Elizabeti,* nonāk autoavārijā, kurā *Fiona* nekavējoties aiziet bojā, bet *Elizabete* ir kritiski ievainota. Arī viņa pēc dažām nedēļām mirst sava bērnības mīļotā *Johana Grūbera* apskāvienos. Pēc traģēdijas *Samija* un *Gregors* apprecas ar romantiskām kāzām tvaikonī un beidzot sāk jaunu dzīvi Āfrikā. Pēc vairāk nekā septiņiem gadiem *Gregors* uz īsu brīdi atgriežas "Firstenhofā".

### 704.—914. sērija: Emma un Fēlikss Zālfelds
*Emma Štrobla* iemīlēja *Fēliksu*, kad satika viņu pirmo reizi, kurš toreiz bija "Firstenhofas" restorāna vadītājs. Pēc tam, kad abi kopā dejoja *Gregora* un *Samijas* kāzās, *Fēlikss* iemīlējās *Emmas* viltīgajā pusmāsā *Rozālijā Engelē*. *Emma* ilgi mēģināja saiet kopā ar *Fēliksu*, līdz beidzot viņa uzsāka attiecības ar *Benu Šponheimu*. Pēc kāda laika abi nolemj apprecēties. Pēc tam, kad *Bena* bioloģiskā māte *Barbara fon Heidenberga* nolaupīja *Fēliksu* un *Emmu* un ieslēdza viņus elektrostacijā, *Emma* izšķiras no *Bena* *Fēliksa* labad. Kad *Emma* un *Fēlikss* ir atraduši viens otru, *Rozālija* izliekas par grūtnieci. Ar to viņa vēlas panākt, lai *Fēlikss* viņu apprecētu. Tomēr viņas meli drīz tiek atklāti, un neilgu laiku vēlāk *Emma* un *Fēlikss* apprecas Austrijas laukos tēva saimniecībā. Kāzu laikā *Rozālija* vēlas nogalināt *Emmu*, bet padodas, jo saprot, ka mīl viņu. *Emma* un *Fēlikss* kopā ar *Fēliksa* tēvu *Johanu* sāk jaunu dzīvi Kanādā. Piecus mēnešus vēlāk *Fēlikss* un *Emma*, kura tagad ir stāvoklī, uz neilgu laiku apciemo "Firstenhofu". Medicīniskajā izmeklēšanā atklājās, ka *Emmai* būs dvīņi. Pēc pusgada *Emma* laiž pasaulē divus dēlus *Maksu* un *Moricu*. *Emma* un *Fēlikss* atgriežas "Firstenhofā" īsu brīdi uz modes šovu.

### 915.—1117. sērija: Sandra un Lūkass Castrovs
Neilgi pēc *Emmas* un *Fēliksa* došanās prom, kļuva zināms, ka *Korbiniāna Nīderbīla* mājsaimniece *Kosima Castrova* pēc dzimšanas tika samainīta pret *Šarloti Zālfeldi* un tas, ka viņa ir *Ludviga Zālfelda* īstā meita. "Firstenhofā" ierodas viņas dēls *Lūkass*. Tur viņš satiek savu bijušo klasesbiedreni *Anniku Brukneri*, kura no "neglītā pīlēna" kļuvusi par "skaistu gulbi". *Lūkass* viņu apbur. Nedaudz vēlāk *Annika* iet bojā autoavārijā, par kuru daļēji ir atbildīgs *Lūkass*. Pēc tam viņš slimnīcā satiek *Sandru Ostermeijeri*, kurai sirds mazspējas dēļ ir atlicis dzīvot tikai dažas dienas. Kad viņai pēc *Annikas* nāves tiek pārstādīta sirds, *Lūkass* sēž pie viņas gultas un atzīstas mīlestībā. *Sandra* ir ļoti aizkustināta par viņa vārdiem. Sākot rehabilitāciju "Firstenhofā", izrādās, ka viņa ir *Vernera Zālfelda* meita. Kādu laiku vēlāk *Lūkass* un *Sandra* atrod viens otru, bet pēc dažādām intrigām viņi šķiras. Tad *Lūkass* apprec *Rozāliju*, bet dažas dienas vēlāk no viņas šķiras. Viņš atkal atgriežas pie *Sandras*. *Kosima* veic slepkavības mēģinājumu pret *Rozāliju* un kopā ar dēlu *Lūkasu* sniedz viltus alibi. Viņa šantažē *Sandru*, lai viņa šķirās no *Lūkasa*. Kad izrādās, ka *Sandra* no *Lūkasa* ir stāvoklī, *Kosima* izbeidz savu šantāžu. Neskatoties uz to, *Sandra* nedaudz vēlāk zaudē bērnu. Arī *Lūkasa* tēva *Geca* parādīšanās izraisa ažiotāžu: kad viņš uzzina, ka *Lūkass* un *Sandra* ir aprakti lavīnā, viņš nesauc palīdzību, bet vilto nolaupīšanu un mēģina šantažēt *Verneru* un *Kosimu*, kas tomēr neizdodas. Kad *Kosimu* sāk šantažēt *Rozālija* ar mēģinājumu viņu nogalināt, viņai uznāk spēku izsīkums: viņa cieš no nāvējošas sirdslēkmes un ar pēdējiem vārdiem lūdz *Lūkasam* piedošanu. *Lūkass* un *Sandra* apprecās un kopā dodas uz kalniem Čehijā, lai pārveidotu vecu klosteri par jaunu eko–viesnīcu. Pēc kāda laika abi adoptē mazu meiteni vārdā *Anna*.

### 1118.—1391. sērija: Eva un Roberts Zālfelds
*Roberts Zālfelds*, kurš divarpus gadus iepriekš bija pārcēlies uz Parīzi ar savu lielo mīlestību *Mirjamu*, atgriežas "Firstenhofā" uz tiesas procesu pret *Barbaru fon Heidenbergu*, kura ir apsūdzēta par slepkavību. Kad viņš dodas atpakaļ uz Parīzi, viņš piedzīvo traģēdiju: *Mirjama*, kura bija smagā stāvoklī, mirst, dzemdējot viņu meitu *Valentīnu*. Vēlāk tikai auklīte *Eva Krendlingere* viņa dzīvei spēja piešķirt nelielu dzīvesprieku. *Eva* savulaik zaudēja savu lielo mīlestību: pirms vienpadsmit gadiem burāšanas negadījumā noslīka *Markuss Castrovs*, *Kosimas Castrovas* vecākais dēls. *Eva* arī atklāj, ka viņas tēvs ir *Gustls Mozburgers*, *Alfonsa Zonbīhlera* pusbrālis. *Eva* ir iemīlējusies *Robertā* un abi kopīgi brauc uz Veronu. Kad *Eva* paliek stāvoklī, *Roberts* pašķirās no viņas, sakarā ar viņa traumu *Mirjamas* nāves dēļ. Tad uzrodas *Markuss Castrovs*, kuru bija nolaupījusi mafija, no kuras gūsta pēc vairākiem mēnešiem viņš spējis izbēgt. Viņš vēlas atgūt *Evu*. Pirms viņš dodas pie viņas, viņš neapzināti vienu nakti pavada meža būdiņā kopā ar tēva sievu *Barbaru fon Heidenbergu*, kura pēc tam paliek stāvoklī. Kad *Markuss* beidzot atklāj *Evai* patiesību, viņa drīz pēc tam zaudē *Roberta* bērnu. Pēc kāda laika *Evas* jūtas pret *Markusu* ir atmodušās un viņa vēlas viņu precēt. Barbara saindē *Markusa* tēvu *Gecu*, jo viņš draudēja viņu nogādāt cietumā. Vēlāk *Eva* saprot, ka vairs nemīl *Markusu*, un vēlas no viņa šķirties. Tieši tad viņa uzzina, ka viņam ir nāvējošs smadzeņu audzējs. *Eva* nolemj palikt pie *Markusa* līdz brīdim, kad viņš tiks izdziedināts. Tomēr *Markuss* vairs netic, ka var kļūt vesels un vēlas apprecēt *Evu*, pirms viņš nomirst. Neilgi pirms "jā" vārda, viņš sabrūk, bet vēlāk tiek izglābts pēc ārkārtas operācijas. Īsi pēc tam *Eva* šķiras no viņa. Uz neilgu laiku domājis par pašnāvību, viņš atkal optimistiski raugās nākotnē un dodas uz Zilti. Neilgi pēc tam *Roberts* un *Eva* apprecās. Par cik *Barbarai* neizdevās panākt, ka *Robertu* ievieto aiz restēm, kāzu laikā viņa uzspridzina "Firstenhofu" un tiek domāts, ka viņa mirst bēgšanas laikā, tomēr tā nav, jo Barbara vēlāk uzrodās. Par laimi, sprādzienā neviens netika nogalināts, un neilgi pēc tam *Roberts* un *Eva* kopā Veronā atvēra restorānu. Gandrīz piecus ar pusi gadus vēlāk *Roberts* uz dažām dienām atgriežas "Firstenhofā", pēc tam, kad viņa māte *Šarlote* cieš atmiņas zudumu. Kad viņa jūtas labāk, *Roberts* dodas atpakaļ uz Veronu. Aptuveni pēc sešiem mēnešiem *Roberts* un *Eva* uz īsu brīdi atgriezās "Firstenhofā" saistībā ar *Šarlotes* un *Vernera* kāzām.

### 1392.—1600. sērija: Terēze Burgere un Morics van Nordens
Pabeidzot studijas, lai kļūtu par aldari, *Terēze Burgere* atgriežas no Berlīnes dzimtajā pusē *Bihlheimā* un ar šausām atklāj, ka ģimenes uzņēmums *Burger Bräu* (*Burgerbrūzis*) ir nolaists un pamests. Pretēji viņas labākās bērnības draudzenes brīdinājumam, vadības konsultantei *Gitijai Kēnigai*, viņa tomēr nolemj atsākt ražošanu un atjaunot alus darītavu. Kad viņa tīrīja vecas alus mucas, viņa satika arhitektu *Moricu van Nordenu*, un abi satuvinās. Viņa māte *Dorisa* – nekustamo īpašumu aģente un uzņēmuma *Van Norden Bau* īpašniece plāno luksusa dzīvojamo kompleksu *Bihlheimā*, kur viņa jau ir iegādājusies neskaitāmus īpašumus. Tagad, kad viņas plānos ir alus darītava, viņa rīkojas aiz sava dēla jaunās draudzenes muguras un mēģina izdarīt liktenīgo triecienu uzņēmumam. *Morics* pārkrīt pār tiltu un pazūd upē. Bezsamaņā esošo *Moricu* upes krastā atrod jaunā romiete *Elēna Majorē* un viņas tēvs, kurš viņu nogādā slimnīcā. *Elēna*, kura ar *Hildegardes* starpniecību iegūst virtuves asistenta darbu "Firstenhofā", pierunā plastikas ķirurgu, kurš viesnīcā uzturējies kā viesis, rūpēties par *Moricu*. Ar jaunu seju, bet bez iepriekšējās dzīves atmiņām, viņš strādā kā *Pēteris Bahs* par viesnīcas dārznieku.

Par cik *Verners* nevēlējās iecelt *Andrē*, bet gan *Robertu* kā otro viesnīcas vadītāju, *Andrē* mēģina sacelties pret vecāko brāli un pievienojas alus darītavai kā partneris. *Terēze* un *Gitijas* tēvs *Jūliuss* atgriežas alus ražošanas biznesā. Neskatoties uz to, skumjas par *Moricu* un vainas izjūta grauž *Terēzi*, jo viņa tikmēr ir patiesi iemīlējusies *Konstantīnā*. Kad *Morica* atmiņa atgriežas, strīda laikā ar *Konstantīnu*, viņš viņam paziņo, ka ir nozadzis viņa identitāti un dzīvi. Lai arī *Dorisa* ātri saprata dēla spēli un sākotnēji viņu par to ienīda, viņa iestājas par *Konstantīnu*, lai viņu vairs nepazaudētu, ko *Morics* uzskata par nodevību. Tikai tiesas sēdē saprāts dominē pār viņu, un viņš atzīst, ka tieši viņš uzbruka *Konstantīnam*, pēc kā viņam un *Terēzei* piespriež nosacītus sodus. Tikmēr *Konstantīna* tante *Pilāra*, kura no Buenosairesas ieradusies uz tiesas sēdi, izdara spiedienu uz *Dorisu* sakarā ar viņas nogalināto brāli *Migelu*. Nedaudz vēlāk *Dorisa* veica nāvējošu uzbrukumu *Pilārai*, kurā *Morics* gandrīz kļuva par upuri. *Moricam* ir aizdomas, ka viņa brālis mēģina viņu nogalināt, lai gan abi tikai nesen salīga mieru.

*Burgerbrūzis* nonāk krīzē, kad *Dorisa* pierunā *Terēzes* veco skolas draugu, maksātnespējīgo dzērienu tirgotāju *Janu Augustīnu* parakstīt piegādes līgumu ar alus darītavu. Kādā pasākumā, kurā *Terēze* apņēmās izcelt *Burgerbrūža* kvalitāti, pārsteidzoši parādās viņas tēvs *Hanss*, kurš slēpa no meitas briesmīgu noslēpumu: pēc viņu bioloģiskā bērna nāves, viņa sieva *Karolīna* nolaupīja vienu zīdaini no ratiņiem un tā pazušana tika pasludināta kā liktenīgs nelaimes gadījums. Kad *Terēze* mežā uzgāja kapa plāksni, uz kuras bija rakstīts viņas vārds, viņa tomēr atklāja savu likteni: veco laikrakstu ziņojumi par toreizējo negadījumu radīja aizdomas, ka *Terēze* varētu būt *Nīna* – *Nikolas* mirusī meita. Cerībā to noskaidrot, abas nolemj veikt ģenētisko testu, taču *Dorisa* ar to manipulē. Kad *Nikola* uzzina visu patiesību no *Hansa*, viņa ir ļoti sarūgtināta un ilgstoši cieš no aneirisma. Vēlāk *Nikola* mirst *Terēzes* apskāvienos.

Saņemot mantojuma apliecību no *Pahmeijera*, *Kristīna* pārvērš alus darītavas aktīvus dimantos, bet *Dorisa* par to uzzina un piedraud ar ieroci. Ieroča šāviens ievaino *Kristīnu*, taču par spīti tam, viņa neticamā veidā ir spēcīgāka par *Dorisu* un ieslēdz viņu kopā ar *Terēzi* alus darītavas telpās. Tur abām sievietēm draud nāves briesmas. Skatoties nāvei acīs, *Dorisa* *Terēzei* atzīstas par savām intrigām, pēc kā *Terēze* beidzot uzzina par viņas patieso izcelsmi. Pēc tam, kad abas sievietes ir salīgušas, *Konstantīns* un *Morics* viņas pēdējā brīdī izglābj. Pēc *Kristīnas* aresta, *Morics* un *Terēza* apprecās kalnu kapelā, kur viņa reiz tika kristīta.

### 1601.—1814. sērija: Marlēna un Konstantīns Rīdmillers
Neilgi pirms *Konstantīna* dvīņubrāļa kāzām, "Firstenhofā" ierodas pianiste *Marlēna Šveicare* kā menedžere savai mātei, slavenajai dziedātājai *Natašai Šveicarei*. Dēļ negadījuma, kurā tika satraumēta *Marlēnas* kāja, viņa staigā ar kruķiem kopš trīs gadu vecuma. Netradicionālas tikšanās laikā ar argentīniešu bārmeni jaunā sieviete uzreiz iemīlās. Sajūsmināts nevis par *Marlēnu*, bet gan par ideju piesaistīt viņas mammu ekskluzīvos mūzikas vakaros kopā ar viņu viesnīcā, *Konstantīns* velta *Marlēnai* savu laiku. Abi spontāni un bez jebkādiem slēptiem nodomiem dejo pie dziesmas *Can't Help Falling in Love,* kas izrādās maģisks brīdis *Marlēnai*. Pēc tam viesnīcā pati personīgi ierodas *Nataša*, kur vēlas dot savai karjerai jaunu stimulu. Sajūsmināts par grūti apmierināmo dīvu, *Konstantīns* sāk par viņu rūpēties. Savukārt *Nataša* ir pārsteigta par *Konstantīna* šarmu un temperamentu. Viņai acīmredzami patīk iegūt dažādību no jauna karstasinīga vīrieša. *Marlēna* mātei stāsta par savām jūtām pret *Konstantīnu*, kuras *Nataša* sākotnēji it kā ņem vērā. Bet vēlāk viņa nonāk gultā ar *Konstantīnu*. Viņš ātri paslēpjas, kad istabā ienāk *Marlēna* un, pēc sarunas, ir spiests noskaidrot savas un *Marlēnas* turpmākās attiecības. Lai kaut kādā mērā atbrīvotos no apmulsuma un vismaz saglabātu draudzīgas attiecības ar *Konstantīnu*, *Marlēna* izliekas, ka ātri tiek tam pāri un viņai nav nekas pret romānu starp viņu un *Natašu*.

### 1815.—2066. sērija: Paulīne un Leonards Štāls

### 2067.—2265. sērija: Jūlija un Niklass Štāls
### 2226.—2502. sērija: Luīze un Sebastians Vēgeners

### 2503.—2692. sērija: Klāra un Adrians Lehners
*Klāra Morgenšterna*, topošā modes dizainere, ierodas "Firstenhofā", lai atrastu savu vectēvu, kurš it kā esot viesnīcas īpašnieks. Bet, tā kā ne *Verners*, ne *Frīdrihs* nav viņas mātes *Melānijas* (saukta par *Melliju*) tēvs, viņa vēlas doties prom. Taču nejauši izrādās, ka *Alfonss Zonbīhlers* ir *Mellijas* tēvs, līdz ar to *Klāra* un *Mellija* paliek "Firstenhofā". Kādu dienu *Klāra* satiek vienu no viesnīcas viesiem, kurš viņai tūlīt iepatīkas. Kā izrādās, tas ir viņas bērnības draugs *Adrians Lehners*. Kad *Adrians* uzzina, ka "Firstenhofa" nonākusi finansiālās grūtībās, viņš nopērk 20% no viesnīcas akcijām.

*Klāra* un *Adrians* pavada vairāk laika kopā, bet diemžēl viņš viņu redz tikai kā mazo māsu. Turklāt *Dezirē Bramiga*, *Beatrises Hoferes* meita no pirmās laulības arī izrāda interesi par *Adrianu* un pat pavada ar viņu nakti. Adrians vēlas ar viņu uzsākt romānu, taču tas pajūk, jo viesnīcā ierodas viņas bijušais draugs *Lusjēns Everss*. Par cik viņa plāns izmantot *Dezirē* kā kontrabandisti neizdodas, viņš cenšas iegūt *Klāras* uzticību, lai ar viņas palīdzību nogādātu antīku krustu Brazīlijā. Viņa plāns izgāžās un viņš tiek arestēts.

### 2693.—2812. sērija: Rebeka un Viljams Ņūkombs

### 2813.—3019. sērija: Alīsija Lindberga un Viktors Zālfelds
### 3020.—3264. sērija: Denīze un Džošuā Vinters

### 3265.—3515. sērija: Francīte Krumbīgla un Tims Zāfelds

### 3491.—3729. sērija: Maja un Florians Fogts
*Maja fon Tālheima* ir jautra, humoristiska, prātīga un dažkārt nedaudz sapņaina jauna sieviete. Savas nepastāvības dēļ viņa ātri aizraujas ar lietām, bet mēdz tās nepabeigt. Tēva zaudējums pirms dažiem gadiem *Maju* joprojām ļoti sāpina, lai gan šķiet, ka viņa to slēpj. Viņas labākā draudzene *Širīna* pārgulēja ar viņas līgavaini pēc kā viņa nozvērēja, ka pagaidām nevēlas tikties ar vīriešiem. Viņa vēlas koncentrēties uz jaunu sākumu. Viņa sāk strādāt par viesmīli viesnīcā. Tieši tad *Bihlheimā* parādās *Širīna* un paziņo, ka vēlas glābt viņu draudzību.

*Florians Fogts* darba apsvērumu dēļ pārceļas uz *Bihlheimu*. Viņa vecāki par viņu īpaši neinteresējās. Viņa brālis *Ēriks* darīja visu, lai dāvātu viņam brīnišķīgus bērnības mirkļus, neskatoties uz tā laika grūtajiem apstākļiem. Pāri visam viņus saista traumatiska pieredze, kas joprojām spēcīgi ietekmē *Floriana* dzīvi. *Florianu* aizrauj daba. Tāpēc nav pārsteidzoši, ka viņš savu mežsarga darbu uztver kā īstu aicinājumu un veic to ļoti apzinīgi.

### 3713.—3957. sērija: Džozija un Pauls Klē

### 3956.—4151. sērija: Elēna Švarcbaha un Leanders Zālfelds

### 4152.—4334. sērija: Ana Alvesa un Filips Brandess

### 4335.–4485 sērija: Maksija Neibaha/Zālfelde un Henrijs Sīdovs

### 4486. sērija–: Fanija Šecla un Kilians Rudlofs

## Filmēšanas vietas
left|thumb|145x145px|''Villa Mann'' 2005. gadā
thumb|145x145px|Vāgenes pils (2018)
Izdomātās viesnīcas “Firstenhofas” ārējais motīvs ir privāta pils Vāgenes ciematā Augšbavārijā netālu no Rozenheimas, Feldkirhenes-Vesterhemas pašvaldībā. Filmēšana parasti nav pieejama sabiedrībai. Ir vēl viena villa, kurā kopš 2006. gada marta tiek filmēts atjaunotais "Firstenhofas" rietumu spārns. Šim nolūkam izmantota *Villa Mann* fasāde, kas celta 2000. gadā kā fons vēsturiskajai televīzijas filmai *Die Manns – Ein Jahrhundertroman*. Tā tika atjaunota un pārbūvēta, pamatojoties uz oriģinālo fonu, tāpēc motīvu var izmantot arī no iekšpuses. Kad ziemas mēnešos ir slikti laikapstākļi, filmēšana galvenokārt notiek šeit, jo atrodas tuvumā filmēšanas studijai.
thumb|147x147px|''Zonbīhleru'' māja (2014)
Seriāla āra skatu filmēšanas vieta ir arī Eglingas apgabals Geilertshauzenē Augšbavārijā, kur atrodas *Zonbīhleru* mājas filmēšanas motīvs – lauku māja, kā arī Ifeldorfa Augšbavārijā.

Starp seriāla ainām tiek rādītas ainavas atbilstoši sezonālajiem laikapstākļiem. Fotogrāfijas uzņemtas Alpu pakājē. Tiek atainota arī kalnu grēda Tirolē.

1. sērijā *Laura* un *Aleksandrs* ceļo pa Minheni. No 1193. līdz 1195. sērijai *Eva*, *Roberts*, *Alfonss* un *Hildegarde* dažas dienas pavada Veronā, Itālijas ziemeļos. Epizodes no 1999. līdz 2001. tika filmētas Vīnē.

## Balvas un apbalvojumi

#### 2007

* *Premio Napoli Cultural Classic* — Lorenco Patane kā *Roberts Zālfelds*
* *Rauchfrei-Siegel* — jo seriālā atveidotie tēli izvairās no smēķēšanas

#### 2008

* *Premio Napoli Cultural Classic* — Zuzannai Hekei und Martinam Grūberam kā *Viktorjiai* un *Fēliksam Tarašam*

#### 2009

* "Fanu dienā" Zeps Šauers saņēma "Fanu balvu"

#### 2010

* *Vācijas televīzijas balva 2010* kategorijā "Labākais dienas seriāls"

#### 2011

* Dažādas nominācijas "Vācu ziepju operas balvā" kategorijās:
** *Labākā telenoveles aktrise* — Antje Hāgena, Mona Zēfrīda
** *Labākais telenoveles aktieris* — Dirks Galuba, Zeps Šauers
** *Labākais mīlas pāris* — Lorenco Patane un Uta Kargele
** *Sliktākā ļaundare* — Nikola Tigelere
** *Labākais jaunpienācējs* — Andreass Tīle
** *Izskatīgāka sieviete* — Natālija Alisone
** *Izskatīgākais vīrietis* — Ērihs Altenkofs

#### 2012

* Dažādas nominācijas "Vācu ziepju operas balvā" kategorijās:
** *Labākā aktrise* — Lūsija Šērere, Antje Hāgena
** *Labakais aktieris* — Dirks Galuba, Ērihs Altenkofs
** *Labākais mīlas pāris* — Daniels Finfroks un Inese Luca
** *Sliktākā ļaundare* — Simona Ričere
** *Labākais jaunpienācējs* — Morics Titels
** *Izskatīgākā sieviete* — Judīte Hildebrante, Lili Geslere
** *Izskatīgākais vīrietis* — Florians Štadlers, Morics Titels

#### 2013

* *Eiropas ziepju operas balva* kategorijā "Labākais ārzemju seriāls"

#### 2019

* “Zaļā filmēšanas karte” no *Hamburgas Šlēsvigas-Holšteinas filmu fonda* par videi draudzīgiem un ilgtspējīgiem ražošanas pasākumiem

## Atsauces

## Ārējās saites

* 
* ''Mīlas viesulis''-Spoiler